Íslenska kvennalandsliðið í fótbolta er í 14. sæti á stigalista FIFA, Alþjóða knattspyrnusambandsins. Ný útgáfa listans var gefin út í dag. Ísland fer upp um þrjú sæti frá því listinn var síðast uppfærður í júní.
Ísland hefur aldrei verið ofar á listanum. Listinn er nú uppfærður í fyrsta sinn eftir að EM í Englandi lauk. Þar tapaði Ísland ekki leik. Bandaríkin tróna á toppi FIFA listans. Þýskaland er í 2. sæti, Svíþjóð í 3. sæti og nýkrýndir Evrópumeistarar Englands eru í 4. sæti.
Möguleikar Víkings á að komast í umspil um sæti í riðlakeppni Sambandsdeildar Evrópu í fótbolta eru talsverðir. Víkingur vann nefnilega frækinn 1-0 sigur á pólska meistaraliðinu Lech Poznan á heimavelli í gærkvöld. Ari Sigurpálsson skoraði sigurmarkið á 45. mínútu. Arnar Gunnlaugsson er þjálfari Víkings.
Sagði Arnar Gunnlaugsson en seinni leikur Víkings og Lech Poznan verður í Póllandi næsta fimmtudag. Liðið sem hefur betur samanlagt í leikjunum tveimur kemst í umspilsumferð Sambandsdeildarinnar um að komast í riðlakeppnina. Breiðablik tapaði 3-1 fyrir tyrkneska liðinu Istanbul Bashekesir á Kópavogsvelli í gærkvöld og bíður erfitt verkefni gegn þessu firna sterka liði í Tyrklandi í næstu viku.
Lið CrossFit Reykjavíkur með Annie Mist Þórisdóttur innanborðs átti góðan keppnisdag í liðakeppni heimsleikanna í Crossfit í gærkvöld. Liðið fór upp um 12 sæti og er nú í 5. sæti keppninnar þegar þrír dagar eru eftir. Í kvennakeppninni er Þuríður Erla Helgadóttir sem stendur í tíunda sæti og Sólveig Sigurðardóttir í 38. sæti. Björgvin Karl Guðmundsson er í 13. sæti karlakeppninnar.
Íslenska kvennalandsliðið í fótbolta er í 14. sæti á stigalista Alþjóða knattspyrnusambandsins yfir bestu landslið heims. Ísland hefur aldrei verið hærra á listanum.